Komission asetus (EY) N:o 2991/95, annettu 19 päivänä joulukuuta 1995, yksityiskohtaisista säännöistä om kesannointimaan käytön soveltamisesta yhteisössä valmistettavien tuotteiden raaka-aineiden tuottamiseen ensisijaisesti muihin tarkoituksiin kuin elintarvikkeiksi tai eläinten ravinnoksi annetun asetuksen (ETY) N:o 334/93 muuttamisesta



Virallinen lehti nro L 312 , 23/12/1995 s. 0009 - 0010



KOMISSION ASETUS (EY) N:o 2991/95, annettu 19 päivänä joulukuuta 1995, yksityiskohtaisista säännöistä om kesannointimaan käytön soveltamisesta yhteisössä valmistettavien tuotteiden raaka-aineiden tuottamiseen ensisijaisesti muihin tarkoituksiin kuin elintarvikkeiksi tai eläinten ravinnoksi annetun asetuksen (ETY) N:o 334/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 2800/95 (2), ja erityisesti sen 12 artiklan, sekä katsoo, että kokemus on osoittanut, että kun keräilijä, joka on antanut vakuuden, myöhemmin toimittaa raaka-aineen sopimuksen mukaisesti ensimmäiselle jalostajalle, ja koska ensimmäinen jalostaja eikä keräilijä jalostaa raaka-aineen lopputuotteeksi, olisi tarkoituksenmukaista sallia kyseisen vakuuden vapauttaminen, jos ensimmäinen jalostaja on antanut vastaavan vakuuden omalle toimivaltaiselle viranomaiselleen, komission asetuksessa (EY) N:o 1870/95 (3) asetuksen (ETY) N:o 334/93 (4) muuttamisesta muutetaan tiettyjä viljelykäytöstä poistetun maatalousmaan käytön soveltamista muuhun kuin elintarviketarkoituksiin koskevia sääntöjä; kyseinen asetus tuli voimaan 5 päivänä elokuuta 1995; on kuitenkin tarkoituksenmukaista, että sen säännöksiä sovelletaan kaikkiin vuoden 1996 ja seuraavien satojen osalta tehtyihin sopimuksiin; niiden sopimusten osalta, jotka on tehty ennen kyseisen asetuksen voimaantuloa, ainoastaan niitä säännöksiä olisi sovellettava, joista ei ole haittaa kyseisille sopimuspuolille; hallinnollisen valvonnan vuoksi on tarpeen, että vakuus kokonaisuudessaan annetaan 15 päivään huhtikuuta 1996 mennessä, riippumatta siitä, onko sopimukset vuoden 1996 sadon osalta tehty ennen kyseisen asetuksen voimaantuloa vai sen jälkeen, on todettu, että koska tiettyjä raaka-aineita ei ole mahdollista käyttää elintarvikkeiksi tai eläinten ravinnoksi, tällaisiin raaka-aineisiin olisi sovellettava yksinkertaistettua valvontaa. sen vuoksi on tarpeen muuttaa asetus (ETY) N:o 334/93, tietyissä kielitoisinnoissa on virheitä; sen vuoksi on tarpeen muuttaa kyseiset kielitoisinnot, ja tässä asetuksessa säädetyt toimenpiteet ovat viljan, rasvojen, kuivarehujen ja sokerin yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 334/93 seuraavasti: 1. Muutetaan 3 artikla seuraavasti: - korvataan 1 kohdan ensimmäissä virkkeessä ilmaisu "liite II" ilmaisulla "liite III", - korvataan 3 kohdan lopussa ilmaisu "liite II" ilmaisulla "liite III". 2. Asetuksen 8 artiklan 4 kohdassa: - korvataan a alakohta seuraavasti: "a) Keräilijän tai ensimmäisen jalostajan, joka on vastaanottanut raaka-aineen hakijalta, on ilmoitettava omalle toimivaltaiselle viranomaiselleen vastaanotetun raaka-aineen määrä lajeittain ja lajikkeittain eriteltynä sekä raaka-aineen toimittaneen sopimuspuolen nimi ja osoite sekä toimituspaikka jäsenvaltioiden vahvistamaan määräaikaan mennessä sen varmistamiseksi, että korvaus voidaan maksaa neuvoston asetuksen (ETY) N:o 1765/92 10 artiklassa vahvistetun ajanjakson kuluessa." - lisätään b alakohtaan seuraava: "Ensimmäisen jalostajan on puolestaan ilmoitettava omalle toimivaltaiselle viranomaiselleen raaka-aineen toimittaneen keräilijän nimi ja osoite, vastaanotetun raaka-aineen määrä ja laatu sekä toimituspäivämäärä 40 työpäivän kuluessa kyseisen ensimmäisen jalostajan suorittamasta vastaanotosta." 3. Muutetaan 9 artikla seuraavasti: - lisätään 1 kohdan loppuun seuraava: "Ennen 5 päivää elokuuta 1995 tehtyjen vuoden 1995 satoa koskevien sellaisten sopimusten osalta, joiden mukaan keräiljä tai ensimmäinen jalostaja tapauksen mukaan on antanut tai jonka oli annettava vähintään puolet vakuudesta toimivaltaiselle viranomaiselle 20:n sopimuksen allekirjoitusta seuraavan työpäivän kuluessa, kyseisen osapuolen on kuitenkin annettava vakuuden puuttuva osa 20 työpäivän kuluessa raaka-aineen vastaanottamisesta sopimuksen mukaisesti, tai jos tämä ajanjakso on jo kulunut, 20 työpäivän kuluessa komission asetuksen (EY) N:o 2991/95 (*) voimaantulosta. (*) EYVL N:o L 312, 23.12.1995, s. 9.". - lisätään 2 kohdan loppuun seuraava: "Jos keräilijä on antanut vakuuden, tämä vakuus on vapautettava sen jälkeen, kun kyseinen raaka-aine on toimitettu ensimmäiselle jalostajalle edellyttäen, että keräilijän toimivaltaisella viranomaisella on todiste siitä, että ensimmäinen jalostaja on antanut vastaavan vakuuden omalle toimivaltaiselle viranomaiselleen, sanotun kuitenkaan rajoittamatta ensimmäisen alakohdan säännösten soveltamista." 4. Muutetaan 10 artikla seuraavasti: - korvataan 2 kohdan toinen virke seuraavasti: "Jalostamisen yhdeksi tai useammaksi liitteessä III mainituksi lopputuotteeksi on tapahduttava sitä vuotta seuraavan toisen vuoden 31 päivään heinäkuuta mennessä, jolloin hakija toimittaa raaka-aineen keräilijälle tai ensimmäiselle jalostajalle." - lisätään 2 kohdan ensimmäisen alakohdan loppuun seuraava: "Kuitenkin ennen 5 päivää elokuuta 1995 tehtyjen sopimusten osalta tällaisen jalostamisen on tapahduttava enintään kolmen vuoden määräajassa raaka-aineen ensimmäiselle jalostajalle toimittamispäivämäärästä." - korvataan 6 kohdan ensimmäisessä ja viimeisessä virkkeessä ilmaisu "liite II" ilmaisulla "liite III". 5. Lisätään seuraava 25 artikla: "25 artikla Jollei tässä asetuksesa toisin säädetä, tähän asetukseen asetuksella (EY) N:o 1870/95 tehtyjä muutoksia sovelletaan kaikkiin vuoden 1996 ja sitä seuraavien satojen osalta tehtyihin sopimuksiin. Jäsenvaltiot voivat kuitenkin panna täytäntöön joitakin sopimuksiin tehtyjen kyseisten muutosten säännöksistä tai ne kaikki, jollei tästä aiheudu haittaa kyseisille sopimuspuolille." 6. Korvataan liitteessä I oleva ilmaisu "CN-koodi 0602 99 59, Muut avomaankasvit (esimerkiksi Kenaf hibiscus cannabinus L. ja Chenopodium)" ilmaisulla "CN-koodi 0602 99 59, Muut avomaankasvit (esimerkiksi Kenaf hibiscus cannabinus L. ja Chenopodium) lukuun ottamatta lajeja Euphorbia lathyris, Calendula officinalis, Sylibum marianum ja Isatis tinctoria." 7. Lisätään liitteeseen II seuraava: "CN-koodi ex 0602 99 59, Euphorbia lathyris, Calendula officinalis, Sylibum marianum ja Isatis tinctoria." 2 artikla Korjataan asetus (ETY) N:o 334/93 seuraavasti: 1. Korvataan saksankielisen toisinnon 6 artiklan 1 kohdan c alakohdassa termi "Flurstücksnummer" termillä "Flächenidentifizierung". 2. Poistetaan sakankielisen toisinnon 8 artiklan 5 kohdan ensimmäisen alakohdan viimeinen virke. 3. Lisätään saksankielisen toisinnon 9 artiklan 2 kohdan loppuun seuraava: "Jos sopimusta on mukautettu tai se on mitätöity 7 artiklan 2 kohdan edellytyksin, vaakuudesta vähennetään sopimuksesta poistettua pinta-alaa vastaava määrä." 4. Korvataan ruotsinkielisen toisinnon 21 artikla seuraavasti: "21 artikla Euroopan maatalouden ohjaus- ja tukirahaston tukiosaston rahoittamat toimenpiteet tai asetuksessa (ETY) N:o 2078/92 ja (ETY) N:o 2080/92 säädetty yhteisön tuki eivät voi koskea raaka-aineita, jotka on viljelty viljelykäytöstä poistetuilla mailla ja joille maksetaan korvausta, eivätkä tällaisista raaka-aineista saatuja tuotteita." 3 artikla Tämä asetus tulee voimaan seisemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 291, 6.12.1995, s. 1 (3) EYVL N:o L 179, 29.7.1995, s. 40 (4) EYVL N:o L 38, 16.2.1993, s. 12